Document ID: /roh_data/filtered/fineweb-2-filterrobots_roh.jsonl.gz/7920

Bain ha la suprastanza respundì ina dumonda da la regenza grischuna, quella saja dentant d’interpretar ni sco NA ni sco GEA. Quai ha ditg il pledader Ralph Kreuzer sin dumonda dad RTR. Per pudair decider definitivamain manchian anc impurtantas infurmaziuns. La suprastanza da Turitg saja dentant pronta per ulteriurs discurs.
I saja ni in NA ni in GEA, en il mument èn massa blers ovs anc betg mess.
Promoturs da buna speranza
La communicaziun da Turitg vegn interpretada dal team da concept plitost sco in GEA. Els sa mussan fitg cuntents cun la resposta da Turitg.
Cun la communicaziun avra la citad da Turitg las portas a nus. Per nus è quai ina fitg, fitg positiva resposta.
La regenza vesa quai era sco resposta positiva. Dentant è ella betg uschè entusiastic co il team da concept.
Quai èn bunas premissas. Dentant saja uss da spetgar ina decisiun da Swiss Olimpic sche els vulan insumma candidar per ils gieus.
Actualmain èn ils promoturs dals gieus olimpics vida elavurar in concept concret. In’idea centrala è d’organisar las occurrenzas en differents lieus e da nizzegiar l’infrastructura existenta.
RR novitads 20.00